b'\n_START_ARTICLE_\nKursk\n_START_SECTION_\nPovijest\n_START_PARAGRAPH_\nPrvi spomen Kurska je iz 1032. godine. Tada je to bio grad \xc4\x8duven po kamenorescima. Po arheolo\xc5\xa1kim podacima, naselje postoji od 8. stolje\xc4\x87a. Mongoli su nekoliko puta uni\xc5\xa1tavali grad tijekom 12. i 13. stolje\xc4\x87a. Najve\xc4\x87e razaranje izvr\xc5\xa1io je mongolski zapovjednik Batu-kan 1237. godine, kada je pobijen najve\xc4\x87i dio stanovni\xc5\xa1tva, a grad potpuno razoren. Kursk je obnovljen tek krajem 13. stolje\xc4\x87a, a od 1508. godine u\xc5\xa1ao je u granice Rusije. Grad je izdr\xc5\xbeao tijekom 17. stolje\xc4\x87a napade Poljaka i krimskih Tatara. Nedaleko od grada, u srpnju i kolovozu 1943. godine odigrala se jedna od odlu\xc4\x8dnih bitaka Drugog svijetskog rata, bitka kod Kurska najve\xc4\x87a tenkovska bitka u povijesti ratovanja u kojoj je pobijedio SSSR.\n_START_SECTION_\nStanovni\xc5\xa1tvo\n_START_PARAGRAPH_\nPrema popisu stanovni\xc5\xa1tva iz 2010. godine u Kursku \xc5\xbeivi 415.159 stanovnika , dok je prema popisima iz 2002. godine \xc5\xbeivilo 412.442, a 1989. godine 424.239 stanovnika u gradu.'